Chimamanda Ngozi Adichie

**Chimamanda Ngozi Adichie** (Abba, Enugu, Nigeria, 1977ko irailaren 15a) nobelagilea da.

## Bizitza 
Abba herrixkan jaio zen, igbo etniako Grace Ifeoma eta James Nwoye Adichie bikotearen bosgarren umea. Bere haurtzaroa Nsukka hirian (Nigeriako Unibertsitatearen egoitza) igaro zuen, lehenago Chinua Achebe idazle ospetsua bizi izan zen etxe batean. Chimamandaren aita Estatistikako irakaslea zen Nigeriako Unibertsitatean; eta ama, unibertsitate bereko idazkaria.

19 urterekin Estatu Batuetara joan zen beka batekin, bi urtez komunikazioa eta zientzia politikoak ikastera Drexel-eko Unibertsitatera, Filadelfian. Ondoren, Ekialdeko Estatu-Unibertsitatean, Connecticut-en jarraitu zituen bere ikasketak eta 2001ean graduatu zen bertan. Halaber, idazkuntza sortzailearen inguruko ikasketak egin ditu Johns Hopkins Unibertsitatean, Baltimoren; eta master bat, ikasketa afrikarrez, Yaleko Unibertsitatean.

[ezkerrera | thumb | [Biafrako bandera, erdian eguzki hori erdi bat duela.]]

2003an, Connecticuten estudiatzen zuen bitartean, bere lehen nobela argitaratu zuen, *Lore purpura* (Purple Hibiscus), oso kritika onak jaso zituena eta *Commonwealth* ''Writer's Prize For Best First Book* saria lortu zuena (2005).

Bere bigarren nobelako akzioa gerra zibil nigeriarrean garatzen da. Izenburuak, *Eguzki hori erdia* (Half of Yellow Suni, 2006a), erreferentzia egiten dio Biafra nazio suntsikorraren banderaren diseinuari. Idazlana goretsia izan zen, Achebe idazleak berak ere laudatu zuen, eta *Orange Prize For Fiction* saria lortu zuen 2007an.

2009an kontakizun laburretako bilduma bat argitaratu zuen, *The Thing Around Your Neck* izenburukoa. Lau urte geroago *Americanah* plazaratu zuen, *Círculo De Críticos Nacional De El Libro* saria jaso zuena.

## Idazlanak 
*  *La flor púrpura* ( *Purple Hibiscus*, 2003). Bartzelona: Grijalbo, 2004 (Edición de Bolsillo, Barcelona: Debolsillo, 2005).  *L’Hibiscus pourpre*, itzultzailea: Mona de Pracontal, Paris, Éditions Anne Carrière, coll. « La vagabonde », 2004, 415 p. 
*  *L’Autre moitié du soleil*, [«  *Half of a yellow sun*, itzultzailea: Mona de Pracontal, Paris, Éditions Gallimard, coll. « Du monde entier », 2008, 499 p. 
*  *Algo alrededor de tu cuello* ( *The Thing Around Your Neck*, 2009). Bartzelona: Mondadori, 2010.  *Autour de ton cou*, itzultzailea Mona de Pracontal, Paris, Éditions Gallimard, coll. « Du monde entier », 2013, 499 p. 
* ,  *Americanah*, Carlos Milla Solerren gaztelaniazko itzulpena 2013; Literatura Random House, 2014.  *Americanah*, frantsesezko itzulpena Anne Damour, Paris, Éditions Gallimard, coll. « Du monde entier », 2015, 522 p. 
*  *Guztiok izan beharko ginateke feminista*. . Donostia, Xangorin-hik hasi, 2017   *Todos deberíamos ser feministas* (*We Should All Be Feminist*), Bartzelona: Literatura Random House, 2015.

## Sariak 
* Commonwealth-eko idazleentzako Saria, lehen liburu onenarentzat, *Lore purpura* liburuarengatik.
* 2007ko Orange Saria, *Eguzki hori erdia* liburuarengatik.
* 2013ko Chicago Tribune Heartland Saria, *Americanah* liburuarengatik.
* Círculo De Críticos Nacional De El Libro Saria, *Americanah'' liburuarengatik.

## Erreferentziak 
## Kanpo estekak 
* Bideoa 2012ko abenduan TEDxEustonen (Afrikari buruzko urteroko sinposioan) emandako hitzaldi laburra.